Alaquàs acull la III edició de la Setmana Intercultural
19/06/2009

# Alaquàs acull la III edició de la Setmana Intercultural

*   19/06/2009
*   [Imprimir](#)
*   Compartir
*    https://www.alaquas.org/documento.asp?id\_do=11464

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11464%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20acull%20la%20III%20edici%C3%B3%20de%20la%20Setmana%20Intercultural)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11464/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11464/22062009exposicio_Form_4.jpg)](https://www.alaquas.org/ficheros/documentos/2009/2/11464/22062009exposicio_Form_10.jpg "<a href='https://www.alaquas.org/ficheros/documentos/2009/2/11464/22062009exposicio_Form_10.jpg' target=_blank><i class='fa fa-external-link' aria-hidden='true'></i>.Alaquàs acull la III edició de la Setmana Intercultural</a>")

Aquest cap de setmana hi haurà una Fireta de les Nacions al parc del Dijous amb activitats culturals i actuacions musicals

L'Ajuntament d'Alaquàs ha organitzat per a aquests dies la III edició de la Setmana Intercultural d'Alaquàs en la que participaran diferents col·lectius i associacions d'Alaquàs així com organitzacions i entitats dedicades a la cooperació internacional de tota la Comunitat Valenciana. La iniciativa està patrocinada per l'Ajuntament d'Alaquàs i per l'entitat Bancaixa.

L'objectiu de les diferents activitats que tindran lloc a Alaquàs fins el 26 de juny i especialment aquest cap de setmana, és fomentar el coneixement i l'intercanvi de cultures, costums i tradicions així com sensibilitzar a la població en general de les necessitats de les persones immigrants de sentir-se acollides i integrades per part dels ciutadans autòctons d'Alaquàs.

La Setmana s'obrirà oficialment hui divendres a les 19 hores de la vesprada amb la inauguració de l'exposició "Marroc, destí solidari" cedida pe la Xarxa Joves.net. La mostra, que estarà ubicada al Castell d'Alaquàs fins el 27 de juny, vol donar a conèixer la realitat que es viu al Marroc així com els seus costums, les seues tradicions i la seua gent.

Una de les activitats més destacades serà la Fireta de les Nacions que s'ubicarà al parc del Dijous el dissabte i el diumenge. La inauguració tindrà lloc a partir de les 19 hores a càrrec de l'Escola Municipal de Teatre Joan Alabau i a les 19:30 hores serà la inauguració oficial a l'amfiteatre. A les 20:30 hores hi haurà una trobada de ball i cultura en la que participaran diferents organitzacions, a les 22 hores tindrà lloc el ritual senegalés "El ball del lleó fals" o "Simb Wolof" i a les 23 hores l'associació Riddimwize oferirà una festa jamaicana. La Fireta continuarà el diumenge a partir de les 11 hores del matí amb castells unflables, teatre i tallers infantils. A llarg dels dos dies es podrà contemplar al carrer l'exposició "Guatemala, una pau oblidada", cedida per Acsud-Las Segovias del País Valencià.

Les activitats de la Setmana Intercultural es completaran amb contacontes, activitats esportives, xerrades i tallers. El dimarts 23 de juny, el Centre Municipal de Formació de Persones Adultes Enric Valor ha organitzat a les 19 hores al Castell d'Alaquàs un contacontes de dones; el dijous 25 de juny tindrà lloc a l'Aula de Cultural del Centre Cultural de l'Olivar una jornada de reflexió sobre la problemàtica actual de la immigració i del 22 al 26 de juny es realitzaran balls interculturals, tallers de cuina intercultural i de henna i un mundialet de futbol 7 al camp de futbol del poliesportiu el Bovalar. La festa de cloenda es celebrarà el divendres 26 de juny a partir de les 21:30 hores al parc del Dijous.